b'\n_START_ARTICLE_\nLevkemija\n_START_SECTION_\nRazvr\xc5\xa1\xc4\x8danje\n_START_PARAGRAPH_\nPrvotno so levkemije razvr\xc5\xa1\xc4\x8dali med akutne in kroni\xc4\x8dne glede na pri\xc4\x8dakovani \xc4\x8das pre\xc5\xbeivetja, sedaj pa je merilo razvr\xc5\xa1\xc4\x8danja zrelost celic. Pri akutnih levkemijah gre za prete\xc5\xbeno nezrele, slabo diferencirane celice, obi\xc4\x8dajno blaste, pri kroni\xc4\x8dnih levkemijah pa so prizadete zrelej\xc5\xa1e celice. Akutne levkemije so ve\xc4\x8dinoma smrtne v nekaj mesecih, spremljajo jih huda anemija, krvavitve, pove\xc4\x8dana vranica in bezgavke ter zlom imunske obrambe organizma, medtem ko so kroni\xc4\x8dne levkemije po\xc4\x8dasneje potekajo\xc4\x8de proliferacije dobro diferenciranih krvotvornih in/ali imunokompetentnih celic z remisijami in po\xc4\x8dasnim napredovanjem simptomov, kot npr. anemija, zelo pove\xc4\x8dana vranica, jetra in bezgavke, potek bolezni pa je pospe\xc5\xa1en v kon\xc4\x8dnem obdobju.'